Karl Ludwig av Østerrike

Karl Ludwig, erkehertug av Østerrike (født 30. juli 1833, død 19. mai 1896) var sønn av erkehertug Franz Karl av Østerrike (1802–1878) og prinsesse Sophie (1805–1872). Han var en yngre bror av Franz Josef I av Østerrike.

Han ble gift første gang i 1856 i Dresden med sin kusine, prinsesse Margaretha av Sachsen (1840–1858), datter av Johan I av Sachsen. De hadde ingen barn.

Han ble gift annen gang i 1862 i Wien med prinsesse Maria Annunciata av Bourbon-Sicilien (1843–1871), datter av Ferdinand II De to Sicilier. De hadde tre sønner og en datter, deriblant Franz Ferdinand av Østerrike-Este, som ble tronarving.

Han ble gift tredje gang i 1873 i Kleinheubach med Maria Theresa av Portugal (1855–1944). Med henne fikk han to døtre.

Referanser 

Huset Habsburg-Lothringen